**PEDAGOGISK PLAN**

**FOR**

**OVERGANG BARNEHAGE/SKOLE**

**SKOLEGRUPPEN 2023/2024**

![C:\Users\sk17557\AppData\Local\Microsoft\Windows\Temporary Internet Files\Content.IE5\AXG3ZH2C\MC900233954[1].wmf]()

**Auglend barnehagene**

**Stavanger kommune**

**Innledning**

* Styringsdokumenter
* Målsetting
* Hvem er 5-6 åringen?
* Plan med innhold
* Organisering
* Oversikt

**Innledning**

Å forberede seg til skolestart er en stor begivenhet for barn. Auglend barnehagene vil med denne planen legge til rette for at overgangen fra barnehage til skole og SFO blir en positiv opplevelse for alle barn.

Planen er et arbeidsdokument for personalet og informasjon til foreldre og tilsynsmyndighet. Pedagogiske ledere har et overordnet ansvar med planlegging, organisering og gjennomføring av planen.

«Barn og foresatte skal føle seg trygge på at både barnehage og skole gjør sitt beste for å skape kontinuitet og sammenheng. Overgangen fra barnehage til skole og SFO må ses på som en sammenhengende *prosess* fra siste året i barnehagen til første året på skole. De ulike aktivitetene skal synliggjøres og gi mening for både barna og foreldrene.» (Plan for overgang mellom barnehage og skole, Stavanger kommune)

Alle fagområdene i rammeplanen blir ivaretatt gjennom vårt pedagogiske opplegg for skolegruppen, se om «praktisk verktøy senere i planen».

Barnas medvirkning til egen læring og utvikling vil ha stort fokus ved at barna får delta aktivt og får gjøre oppgaver i korte sekvenser.

**Beskrivelse:**

Barnehageåret 2023/2024 har vi flere ulike skolegrupper i Auglend barnehagene. Gruppene varierer i antall barn, og pedagogisk leder har ansvar for å tilpasse felles opplegg til sin gruppe. Denne planen inneholder den generelle delen som er felles for alle gruppene. Leder av den enkelte skolegruppe har ansvar for å skrive plan for sin gruppe som videre deles med aktuelle medarbeidere og foreldre.

**Personal som følger Supergjengen: Monika fra Lemurene, Vigarshan fra Pingvinene og Eva Lise fra Bjørnene**

**Styringsdokumenter**

Lov om barnehager

Rammeplan for barnehagens innhold og oppgaver

Plan for overgang mellom Stavanger barnehage og Stavanger skole/SFO

Stadig bedre!

Årsplan

**Målsetting**

Alle barna skal oppleve en likeverdig, trygg, meningsfull overgang fra barnehage til skole og SFO.

**Hvem er 5-6 åringen?**

* Stadig bedre utviklet finmotorikk fremmer lyst og interesse for bord aktiviteter og leker/spill med regler, fingerhekling, og tre perler.
* Mange trives med å delta i ballaktiviteter, friidrett og aktiv utelek.
* Er glad i høytlesning og kan sitte stille lenge.
* Kan gjenfortelle historier og enkle vitser og gåter.
* Rolleleken er godt utviklet, og de trenger allsidig lekemateriell.
* Stort ordforråd, rundt 13000 ord og velutviklede 5-8 ords setninger
* Tåler bedre å vente på tur og å få beskjed om å vente litt.
* Forstår lettere forskjell på rett og galt og kan lettere justere adferden med verbal rettledning.
* Mange kan følge bruksanvisninger på Lego og bygge flotte byggverk.
* Er godt kjent med fargene og tegner både mennesker og kjøretøy. Tegningene er ofte virkelighetsnære og detaljrike som for eksempel med ring/øredobber/flagg på halerotoren til fly osv.
* Noen skriver navnet sitt. Normalt å snu bokstavene speilvendt.
* Benytter pinsettgrep når de bruker blyant.
* Klarer å klippe med saks.

**Praktisk verktøy**

Vi har gått til innkjøp av **Trampoline**som er et praktisk verktøy for 5-åringene i barnehagen. Trampoline-boka vil gi barna en felles kunnskapsmessig plattform innenfor ulike temaer de vil møte i skolen. Det er lagt opp til mange praktiske oppgaver, mye lek og moro, og arbeidsmetoder som tar hensyn til at barna fortsatt går i barnehagen og er på ulike ståsteder i utviklingen.
I tillegg bruker vi tilgjengelige læringsprogrammer via NRK super: Tellekorpset, Kosinus og Lesekorpset som presenteres via felles digitale hjelpemidler.

**Organisering:**

Høst: oppstart medio september – ingen skolegruppe uke 41 og desember er klubbfri måned.

Vår: oppstart uke 2 – avslutning første uke i juni

1 dag i uken – torsdager fra ca kl 10-14.00

**Generell timeplan:**

Felles start på fellesrom

Vi presenterer barna som er tilstede og plan for dagens innhold

Vi presenterer dagens tema og har stasjoner med ulike pedagogiske aktiviteter hentet fra Trampolineboken

Vi spiser lunsj sammen ca kl 11.00

Etter lunsj er det friminutt og tid for utelek

Vi fortsetter etter friminutt på fellesrom med høytlesing fra fortsettelsesbok, dagens gåte og avslutning. Slutt ca 14.00

**Utstyr:**

Barna har med følgende utstyr hjemmefra:

Barnetursekk med vannflaske og sitteunderlag

Alle vil få sin personlige arbeidsbok, Trampoline, et førskoleopplegg utviklet i tråd med Rammeplanens målsettinger. Boken oppbevarer vi i barnehagen.

Mens vi har våre faste ukentlige treff med ulike aktiviteter, ønsker vi særlig å bidra til at barna skal få styrke egen sosiale kompetanse og mestre noen sosiale ferdigheter som vi kjenner fra skolens organisering.

**Sosial kompetanse:**

* Delta med egen kompetanse i nye sosiale settinger
* Tilpasse seg til felleskapet med andre skolestartere.
* Rekke opp hånden
* Vente på tur
* Lytte når andre snakker
* Ta imot felles beskjed og bruke beskjeder
* Delta i aktiviteter med andre
* Samarbeide med hverandre
* Sitte ved siden av hverandre
* Si gode ting til hverandre
* Hjelpe hverandre
* Ha det det gøy med hverandre

**Selvstendighetstrening:**

* Bli selvstendig i av og påkledning
* Bli selvstendig på toalettet
* Ta vare på egne ting og sette de på avtalt plass
* Ha oversikt og passe på egne ting.

**Trafikk:**

* Bli kjent med viktige begreper og få erfaringer med å være en trafikant
* Bli kjent med en skolevei
* Gå til en skole i nærmiljøet
* Når gruppen er ute på tur, brukes muligheten til å lære dem ulike trafikkregler og skilt

**Skoleforberedelse:**

* Bli kjent med ulike begreper som brukes i skolehverdagen:
	+ Elev, skolesekk, klasse, klasserom, time, klokke, lærer, lekser, klassekamerat, skolefag, SFO.
* Samt få erfaring med å bruke stor-skjermer og andre digitale hjelpemidler.

 **Finmotorisk aktiviteter:**

* Få erfaring med å gjennomføre finmotoriske oppgaver i bok, øve på finmotorikk (blyantgrep) og bli trygg på å gjennomføre skriveaktiviteter.

 **VIL VITE – et politisk vedtak om satsning i Stavangerbarnehagen fra 2018**

I løpet av våren vil vi gjennomføre Vil vite samlinger med alle skolestartere i barnehagen.

* Hensikt: Å lage et klima i barnehagen som gjør det naturlig å snakke om vansker
* Hvordan: opplegget kalles Vil vite samlinger og gjennomføres med de eldste barna i samlingen
* Fokus er rettet på vold og overgrep.
* Foreldre informeres om gjennomført samling i etterkant.
* Hvorfor Vil vite samlinger:
* Stabilt tall på alvorlig vold og nedgang i mindre alvorlig vold
* Mer enn 1 av 5 barn utsettes for «mindre alvorlig fysisk vold» fra foreldrene sine
* 5% av barna vokser opp med foreldre som er i konflikt med hverandre
* Minst hvert 4. barn vokser opp i hjem hvor foreldrenes psykiske lidelser er så store at det går utover hverdagslivets fungering
* Minst 8% av alle barn vokser opp med foreldre som misbruker alkohol (Bufdir)
* Til enhver tid er det barn som lever i sorg, krise pga samlivsbrudd, fattigdom, utfordringer med søsken, dødsfall i nære relasjoner osv.

Barna skal vite hva vold og overgrep er etter gjennomført samling

* Barna skal vite hvor de skal si ifra dersom de trenger hjelp
* Barna skal forstå at det aldri er barnas skyld når voksne utsetter dem for vold eller overgrep
* Barna skal kunne nummeret til alarmtelefonen **116 111**

Personal i barnehagen har gjennomgått kurs i regi av Stavanger kommune med opplæring i Vil vite-material og har ansvar for gjennomføring.

**Samarbeidsskjema for overføring fra barnehage til skole**Det skal sendes et skjema til skolen som inneholder informasjon om barnets sosiale og faglige kunnskap i mars 2024. Skjemaet skal fylles ut av pedagogisk leder og foresatte.
Hensikten med skjemaet er at foresatte skal være trygge på at skolen får den informasjonen om barnet som de trenger, slik at skolen er godt forberedt på møtet med hver enkelt elev.

**Pedagogisk innhold/tema:**

|  |  |
| --- | --- |
| Meg og deg | Mønster |
| Former | Måling |
| Tall | Plassering |
| Sortering | Stavelser |
| Rim | Symboler |
| Tall |  |
| Trafikklys  |  |

**Oversikt**

|  |  |
| --- | --- |
| **Måned**  | **INNHOLD** |
| September, Oktober  | Meg og degMønster og former TrafikkBokstavkorpset og Tellekorpset |
| November | Måling og tall, MuseumsbesøkForberedelse til LuciaTellekorpset og Bokstavkorpset |
| Desember  | Klubb fri måned  |
|  |  |
| Januar  | Plassering og sortering  |
| Februar  | Stavelser og rim,  |
| Mars  | Symboler og bokstaver,  |
| April  | Trygg trafikk, ferdiggjør boken og skolestarterne  |
| Mai | Bli kjent med innhold i begreper som brukes på skolen og besøke en nærskole. |
| Juni | Forberedelse til Avslutning for SupergjengenAvslutningstur  |